open-index/open-wikipedia-markdown huggingface dataset:
Pyhän Nikolaoksen luostari (Metéora)

**Pyhän Nikolaoksen luostari** eli *Anapafsáksen luostari* () on ortodoksinen luostari Metéoran luostarialueella Kreikassa.

Pyhän Nikolaoksen luostari on perustettu 1300-luvun loppupuolella ja se on todennäköisesti saanut nimensä alkuperäisestä perustajastaan. Toisen nimensä se on saanut sijaintipaikastaan Anapafsáksen kalliosta. Luostari kunnostettiin 1500-luvulla. Tuolloin rakennettiin myös luostarin nykyinen Pyhälle Nikolaokselle omistettu pääkirkko. Sen maalaukset on tehnyt kreetalainen Theofanis Strelitzas (tai Bathas) vuonna 1527. Luostari hylättiin 1900-luvun alussa ja kunnostettiin 1960-luvulla.

Luostari sijaitsee Metéoran luostareista alimpana heti alueen länsilaidalla Kalampákasta tultassa. Sieltä on matkaa läheiseen Kastrákin kylään vain noin kilometri. Luostarin yläpuolella sijaitsee Suuren Metéoron luostari.

## Lähteet

## Aiheesta muualla
Pyhän Stefanoksen luostari

**Pyhän Stefanoksen luostari** () on ortodoksinen luostari Metéoran luostarialueella Kreikassa. Se on omistettu Pyhälle Stefanokselle.

Pyhän Stefanoksen luostari on perustettu nykyisellään 1300-luvun puolessa välissä. Sen perusti Antonios Kantakuzenos. Luostarin paikalla asui munkkeja kuitenkin 1100-luvun lopulla, ja siksi luostari katsotaan joskus perustetun jo tuolloin. Erään tiedon mukaan perustaja olisi ollut munkki Jeremias vuonna 1191/1192. Luostaria on laajennettu usein vuosisatojen kuluessa. Luostarin Pyhälle Stefanokselle omistettu kirkko on rakennettu 1500-luvun puolessa välissä, viimeistään vuoden 1545 tienoilla, jolloin se koristeltiin maalauksin. Luostarin pääkirkko (*[[katholikon]]*) on rakennettu vuonna 1798. Se edustaa athoslaista tyyliä ja on omistettu Pyhälle Kharalampokselle (Charalambokselle).

Luostari sijaitsee Metéoran alueen eteläosassa aivan Kalampákan kaupungin yläpuolella. Sen lähellä sijaitsee Pyhän Kolminaisuuden luostari. Luostari on nykyisin Metéoran helppopääsyisimpiä, sillä sinne pääsee autotieltä siltaa pitkin.
## Lähteet

## Aiheesta muualla
Rousánoksen luostari

**Rousánoksen luostari** (; myös *Roussanon luostari*) eli *Pyhän Barbaran luostari* (Μονή Αγίας Βαρβάρας, *Moní Agías Varváras*) on ortodoksinen luostari Metéoran luostarialueella Kreikassa. Se on omistettu Kristuksen kirkastumiselle.

Rousánoksen luostari on perustettu nykyisellään 1500-luvulla, mutta se on saattanut olla olemassa jo 1300-luvulla. Luostarin nimi on todennäköisesti peräisin sen ensimmäisestä asukkaasta tai sen kirkon alkuperäisestä omistajasta. Luostarin pääkirkko (*[[katholikon]]*) on rakennettu vuonna 1545 ja koristeltu kreetalaisen koulukunnan tyyliä edustavin maalauksin vuonna 1560. Se edustaa athoslaista tyyppiä. Kirkko on omistettu koko luostarin tavoin Kristuksen kirkastumiselle, mutta se kunnioittaa myös Pyhää Barbaraa (*Agía Varvára*), mistä on peräisin luostarin toinen nimi.

1800-luvulla luostari taantui ja siitä tuli Varlaámin luostarin munkkien erakkomaja. Luostari on kunnostettu 1980-luvulla ja se toimii nykyisin nunnaluostarina. Luostari sijaitsee Kastrákista muille Metéoran luostareille johtavan tien varressa. Luostariin pääsee nykyään portaita ja kahta pientä siltaa pitkin. Alun perin luostariin noustiin tikkaita pitkin. Puiset sillat rakennettiin vuonna 1868 ja nykyiset kiviset sillat vuonna 1930.

## Lähteet

## Aiheesta muualla
Suuren Metéoron luostari

**Suuren Metéoron luostari** eli *Suuri Meteoron* () eli *Vapahtajan kirkastumisen luostari* on ortodoksinen luostari Metéoran luostarialueella Kreikassa. Se on omistettu Kristuksen kirkastumiselle. Luostari on Meteoran luostareista suurin ja vanhin.

Suuren Metéoron luostari on perustettu hieman ennen 1300-luvun puoltaväliä ja näin se oli koko alueen ensimmäinen. Sen perusti Pyhittäjä Athanasios Meteoralainen. Luostarin perustaminen toi alueelle tavan asua yhdessä kinobioottisissa luostareissa. Luostarin sijaintipaikaksi tuli niin kutsuttu *Platýs Líthos* (”Laakea kallio”), jonka nimeksi tuli sittemmin *Metéoro*. Näin koko Metéoran alue sai nimen tästä paikasta ja luostarista. Luostarin pääkirkko (*[[katholikon]]*) on rakennettu alun perin 1300-luvun puolessa välissä.

Athanasioksen työtä jatkoi Pyhittäjä Joasaf, jota pidetään luostarin toisena perustajana. Hänen aikanaan pääkirkko rakennettiin uudelleen vuonna 1387/1388. Luostari kukoisti 1500-luvulla. Vuonna 1544–1545 igumeni Simeonin aikana rakennettiin jälleen uusi pääkirkko. Se koristeltiin maalauksin vuonna 1552. Tämän vuoksi Simeonia pidetään luostarin kolmantena perustajana. Luostariin rakennettiin Pyhien Konstantinoksen ja Helenan kappeli vuonna 1791.

Luostari sijaitsee Metéoran alueen pohjoisosassa luostareista korkeimmalla. Sen lähellä sijaitsee Varlaámin luostari. Luostariin pääsy vaatii ensin laskeutumisen alas kalliopylväiden väliin ja sitten nousua ylös kallioon hakattuja askelmia pitkin.

## Lähteet

## Aiheesta muualla
Varlaámin luostari

**Varlaámin luostari** () eli *Kaikkien pyhien luostari* on ortodoksinen luostari Metéoran luostarialueella Kreikassa.

Varlaámin luostari on perustettu nykyisellään 1500-luvulla. Sen rakensivat veljekset Nektarios ja Theofanis Apsaras. Luostari on saanut nimensä munkki Varlaamista, joka ensimmäisenä asui sen paikalla 1300-luvulla. Siksi luostari katsotaan joskus perustetun jo 1300-luvulla. Luostarin pääkirkko on rakennettu vuonna 1541 ja koristeltu maalauksin vuosina 1548, 1566 ja 1780/1782. Kirkko edustaa athoslaista tyyppiä ja on malliltaan risti neliössä.

Luostari on toiseksi suurin Metéoran luostareista. Se sijaitsee vastapäätä Suuren Metéoron luostaria.

## Lähteet

## Aiheesta muualla
Monotony Fields

**Monotony Fields** on suomalaisen funeral doom metal -yhtye Shape of Despairin neljäs studioalbumi ja ensimmäinen 11 vuoteen sitten *[[Illusion’s Play|Illusion’s Playn]]*. Albumi julkaistiin 15. kesäkuuta 2015.

## Kappaleet
#	 
#	 
#	 
#	 
#	 
#	 
#	 
#

Kaikki kappaleet säveltänyt ja sovittanut Shape of Despair.
Sanoitukset Henri Koivula, paitsi "Written in My Scars" sanoitus Pasi Koskinen.

## Kokoonpano
* Henri Koivula – laulu
* Natalie Koskinen – laulu
* Tomi Ullgrén – kitara
* Jarno Salomaa – kitara, kosketinsoittimet
* Sami Uusitalo – basso
* Samu Ruotsalainen – rummut

### Tuotanto
* Max Kostermaa – tuottaja, äänittäjä, miksaaja
* Mika Jussila – masteroija
* Mariusz Krystew – grafiikka
* Henri Koivula – valokuvat

## Arvostelut
* Angry Metal Guy: 
* Imperiumi.net: 9+/10
* Inferno: 
* Kaaoszine.fi: 9–/10
* Soundi: 

## Aiheesta muualla
* 
* 

## Lähteet
Puistokoulu

**Puistokoulu** on vuonna 2013 perustettu Tampereella sijaitseva erityiskoulu, joka toimii neljässä koulurakennuksessa:
Kalevanpuiston koulutalossa Kalevanharjulla, Koivikkopuiston koulutalossa Kaupissa, Saukonpuiston koulutalossa Kalevassa ja Varsapuiston koulutalossa Takahuhdissa.
Koulu perustettiin elokuussa 2013 yhdistämällä hallinnollisesti Liisanpuiston ja Kalevanpuiston koulut.

Liisanpuiston koulu siirtyi väistötiloihin syksyllä 2017 rakennuksessa todettujen sisäilmaongelmien vuoksi, ja samaan aikaan loppui samassa yhteydessä olleen terveysaseman toiminta. Rakennukset purettiin syksyn 2019 aikana, ja tontille rakennettavat uudet koulutilat on tarkoitus saada käyttöön vuoden 2023 alussa. Tuleva koulu muodostaa yhdessä Sammon koulun kanssa Sammon kampuksen. Purettu koulutalo oli rakennettu vuonna 1976 ja sitä oli laajennettu kahdesti vuosina 1983 ja 1997.

## Lähteet

## Aiheesta muualla
*Puistokoulun kotisivut
The Plague Within

**The Plague Within** on brittiläisen goottirockyhtye Paradise Lostin neljästoista studioalbumi, joka julkaistiin kesäkuussa 2015. Yhtye tekee paluun alkuaikojen doom metal -sävyihin, mm. Nick Holmesin laulutyyli on osittain murinaa, ja kappaleet sisältävät death metal -vivahteita.

Albumi nousi Suomen virallisen listan sijalle 4.

## Kappaleet

## Kokoonpano
* Nick Holmes – laulu
* Greg Mackintosh – kitarat
* Aaron Aedy – kitarat
* Steve Edmondson – basso
* Adrian Erlandsson – rummut

## Arvostelut
* About.com: 
* Inferno: 
* Imperiumi.net: 
* Kaaoszine.fi: 
* Keskisuomalainen:
* Metal Storm: 
* Metalliluola.fi: 
* Soundi: 
* Sputnikmusic: 

## Lähteet

## Aiheesta muualla
* 
*
Luettelo Norjan maavoimien kalustosta

Tämä on **luettelo Norjan maavoimien nykyisestä kalustosta**.

## Jalkaväen aseet
### Käsiaseet

### Tukiaseet

### Panssarintorjunta-aseet

### Kranaatinheittimet

## Jalkaväen varusteet

## Ajoneuvot

### Moottoripyörät ja mönkijät

### Moottorikelkat

### Maastoautot

### Kuorma-autot

### Telakuorma-autot

## Panssarivaunut
### Taistelupanssarivaunut

### Rynnäkköpanssarivaunut

### Panssariajoneuvot

## Ilmatorjunta

## Kenttätykistö

### Haupitsit

### Raketinheittimet

### Tykistötutkat

## Miehittämättömät ilma-alukset

## Pioneeritoiminta

## Huolto

## Lähteet
Jakobsen

**Jacobsen** ja **Jakobsen** ovat seuraavien henkilöiden sukunimiä

## Jacobsen
* Anders Jacobsen (s. 1985), norjalainen mäkihyppääjä
* Arne Jacobsen (1902–1971), tanskalainen arkkitehti
* Astrid Uhrenholdt Jacobsen (s. 1987), norjalainen hiihtäjä
* Carl Jacobsen (1842–1914), tanskalainen liikemies ja mesenaatti, panimon perustaja, Jacob Christian Jacobsenin poika
* Casey Jacobsen (s. 1981), yhdysvaltalainen koripalloilija
* Eric Jacobsen (s. 1960), yhdysvaltalainen kemisti, jonka mukaan on nimetty Jacobsen-epoksidointi
* Fabio Jakobsen (s. 1996), alankomaalainen maantiepyöräilijä
* Florence S. Jacobsen (1913–2017), yhdysvaltalainen mormonien kirkkokuraattori
* Fredrik Lystad Jacobsen (s. 1990), norjalainen jääkiekkoilija
* Hans Fredrik Jacobsen (s. 1954), norjalainen kansanmuusikko
* Inger Jacobsen (1923–1996), norjalainen laulaja ja näyttelijä
* Jacob Christian (J. C.) Jacobsen, (1811–1887), Carlsbergin panimon perustaja
* Jens Peter Jacobsen (1847–1885), tanskalainen kirjailija
* Josephine Jacobsen (1908–2003), yhdysvaltalainen runoilija, novellikirjailija ja kirjallisuuskriitikko
* Jørgen-Frantz Jacobsen (1900–1938), färsaarelainen kirjailija
* Lars Jacobsen (s. 1979), tanskalainen jalkapalloilija
* Mads Andreas Jacobsen (1891–1944), färsaarelainen kirjailija, kirjaston- ja museonjohtaja ja poliitikko
* Niels Hansen Jacobsen (1861–1941), tanskalainen kuvanveistäjä
* Petra Jacobsen, tanskalainen lääkäri, jonka mukaan on nimetty Jacobsenin oireyhtymä
* Rolf Jacobsen (1907–1994), norjalainen runoilija ja toimittaja
* Roy Jacobsen (1954–2025), norjalainen kirjailija
* Rune Angell-Jacobsen (s. 1947), norjalainen kirjailija
* Steinbjørn B. Jacobsen (1937–2012), färsaarelainen kirjailija
* Sussi La Cour Jacobsen, *Katja Kean* (s. 1968), tanskalainen yrittäjä, näyttelijä ja julkisuuden henkilö
* Søren Kragh-Jacobsen (s. 1947), tanskalainen elokuvaohjaaja, muusikko ja lauluntekijä

## Jakobsen
* Else Marie Jakobsen (1927–2012), norjalainen tekstiilitaiteilija
* Erhard Jakobsen (1917–2002), tanskalainen poliitikko, pormestari, ministeri ja europarlamentaarikko
* Gidsken Jakobsen (1908–1990), norjalainen ilmailun pioneeri
* Henning Lynge Jakobsen (s. 1962), tanskalainen meloja
* Jahn Ivar Jakobsen, *Mini Jakobsen* (s. 1965), norjalainen jalkapalloilija
* Johan J. Jakobsen (1937–2018), norjalainen poliitikko ja ministeri
* Jonny Jakobsen (s. 1963), ruotsalainen muusikko
* Julian Jakobsen (s. 1987), tanskalainen jääkiekkoilija
* Kristoffer Jakobsen (s. 1994), ruotsalainen alppihiihtäjä
* Malthe Jakobsen (s. 2003), tanskalainen autourheilija
* Mimi Jakobsen (s. 1948), tanskalainen poliitikko ja ministeri
* Svend Jakobsen (1935–2022), tanskalainen poliitikko ja ministeri, kansankäräjien puhemies 1981–1989
* Tommy Jakobsen (s. 1970), norjalainen jääkiekkoilija.

## Katso myös
* Jakobson
* Jacobsenin oireyhtymä
Pohjoismainen lääkärinsihteeriyhdistysten yhteistyöelin

**Pohjoismainen lääkärinsihteeriyhdistysten yhteistyöelin** (, **NoLo**) on vuonna 1995 perustettu organisaatio. Yhdistykset tapaavat vuosittain ja kaikille avoin kongressi järjestetään joka kolmas vuosi vuorotellen eri Pohjoismaissa. Suomesta yhteistyöelimeen kuuluvat Terveydenhuollon Sihteerit ry ja Suomen vastaanottohoitajat ja osastonsihteerit ry.

NoLon tavoitteena on 

* vahvistaa ja kehittää osastonsihteerin ammattia
* vahvistaa, lisätä ja tukea pohjoismaisten ammattiyhdistysten yhteistyötä
* yhtenäistää osastonsihteerin koulutusta Pohjoismaissa
* lisätä mahdollisuuksia ja tiedottaa jatkokoulutuksista
* kehittää osastonsihteerin työnkuvaa
* lisätä ammattikunnan näkyvyyttä

## Aiheesta muualla
* http://nolo.yhdistysavain.fi/
* http://www.terveydenhuollonsihteerit.fi/
Norrskatan kirkko

**Norrskatan kirkko** (ruots. *Norrskata kyrka*) on Paraisten Korppoon Norrskatan saareen 1932–1934 rakennettu puinen torniton suorakaiteen muotoinen pitkäkirkko. Kirkkoa on korjattu 1951–1952 ja 1967–1968. Kirkon 6-äänikertaiset urut on valmistanut Jens Zachariassen 1895 Houtskariin, josta ne tuotiin Norrskataan 1954. Seuraavana vuonna rakennettu kellotapuli on arkkitehti Ernst Adolf Nordströmin suunnittelema, sen kello on vuodelta 1954. 

Saaren ensimmäisen kirkon perustukset muurattiin jo 1911, mutta rakennustyöt keskeytyivät melko pian varojen puutteeseen. Pari vuosikymmentä myöhemmin haaveet oman seurakunnan perustamisesta olivat lopullisesti kariutuneet, mutta oman kirkon rakentaminen pääsi jälleen vauhtiin norrskatalaisten kustannuksella. Uusi kirkko valmistui 1934. Myöhemmissä korjauksissa kirkon alkuperäiset hirsiseinät on peitetty sisältä levyillä. Kirkon votiivilaiva liittyy saaren historiaan. Pienoismallin esikuvana on Giro-niminen priki, joka rakennettiin vuonna 1868 Norrskatan Havträskin kylässä ja joka purjehti kolmen vuosikymmenen ajan ympäri maailmaa Havträsk kotisatamanaan. Pienoismallin on valmistanut  Kurt Michelsson, Giro-prikin ensimmäisen varustajan tyttären pojan poika. Hän lahjoitti laivan Norrskatan kirkolle vuonna 1986. 

Kirkon alttaritaulu valittiin saarelaisten järjestämän luonnoskilpailun perusteella. Kilpailuun jätettiin aikoinaan useita ehdotuksia, jotka kaikki on ripustettu kirkon seinille. Kilpailun voitti Axel Haartmanin taulu, joka kuvaa kuinka Jeesus saarnaa veneestä Gennesaretinjärvellä. Korppoon kappalainen oli käynyt tuomiokapitulin määräyksestä Norrskatassa pitämässä jumalanpalveluksia kerran kuussa vuodesta 1694 lähtien, oma pappi saareen saatiin uutena vuonna 1953. Vasta valmistunut pappila paloi 28. marraskuuta 1955, mutta talo talo rakennettiin seuraavana vuonna uudelleen. 1960-luvun lopulla Norrskatan oman papin virka lakkautettiin väkimäärän vähennyttyä.

Kirkon sankarihautausmaan muistomerkin, joka paljastettiin 26. lokakuuta 1947, on suunnitellut kuvanveistäjä Lauri Leppänen.
## Lähteet
Kristiinankaupungin uusi kirkko

**Kristiinankaupungin uusi kirkko** tai *Kristiinankaupungin kirkko* on arkkitehti Johan Jacob Ahrenbergin suunnittelema Kristiinankaupungissa sijaitseva 1897 valmistunut punatiilestä rakennettu päätytornillinen pitkäkirkko, jossa on lyhyt poikkilaiva. Tornin kellot ovat vuosilta 1724, 1728 ja 1735. Kellotornin sivuilla on matalat pyörötornit ja kuorin ja runkohuoneen kulmauksessa suorakulmaiset sivuhuoneet. Kirkkosali on kolmilaivainen, keskilaivan sisäkatto on pylväiden kannattama taitekatto, sivulaivoissa on tasakatot. Tyyliltään kirkko edustaa myöhäistä uusgotiikkaa. Sen pinta-ala on 1&nbsp;033 neliötä ja istumapaikkoja siellä on 650 hengelle. Alttaritaulun *Ylösnousemus* on maalannut Lorentz Gottman vuonna 1736. Kirkon 24-äänikertaiset urut on valmistanut Kangasalan urkutehdas vuonna 1979, saarnatuolin A. Lundberg vuonna 1762.

## Lähteet
J. P. Jacobsen

**Jens Peter Jacobsen** (7. huhtikuuta 1847 Thisted – 30. huhtikuuta 1885 Thisted) oli tanskalainen kirjailija, joka uudisti runoutta ja proosaa.

## Elämänvaiheet
J. P. Jacobsen syntyi Jyllannissa kauppiasisän perheeseen. Jo nuorena hän kiinnostui sekä runoudesta että kasvitieteestä. Hän muutti 16-vuotiaana Kööpenhaminaan aloittaakseen yliopisto-opinnot mutta pääsi yliopistoon vasta vuonna 1867. Hän opiskeli Kööpenhaminan yliopistossa kasvitiedettä.

Opiskeluvuosinaan Jacobsenista tuli ateisti. Hän ihaili luontoa ja halusi ilmentää sen lakeja runoudessaan. Hän kirjoitti 1860-luvulla laajoja kertovia runoelmia, joista *Gurresange* (1869) on tullut tunnetuksi Arnold Schönbergin sävellyksenä. Lisäksi hän kirjoitti arabeskeja, jotka uudistivat tanskalaista runoutta ja innoittivat 1890-luvun symbolismia.

Jacobsen kiinnostui myös Charles Darwinin löydöistä, ja hän käänsi 1870-luvulla tanskaksi teokset *[[Lajien synty]]* ja *[[The Descent of Man, and Selection in Relation to Sex|Ihmisen polveutuminen]]*.

Sairastuttuaan nuorena keuhkotuberkuloosiin Jacobsen joutui luopumaan tieteestä ja hän ryhtyi yksinomaisesti kirjailijaksi. Kuuluisa arvostelija Georg Brandes teki Jacobseniin vaikutuksen, ja hän alkoi kirjoittaa proosaa. Hänen ensimmäinen menestyksensä oli laaja novelli *Mogens* vuodelta 1872. Historiallinen romaani *Fru Marie Grubbe* ilmestyi vuonna 1876, aiheenaan 1600-lukulaisen määrätietoisen aatelisnaisen tarina. Seuraava romaani *Niels Lyhne* pyrki kuvaamaan toisenlaista, henkistä ihmistyyppiä. Kokoelma *Mogens og andre Noveller* julkaistiin vuonna 1882. Kolme vuotta myöhemmin Jacobsen kuoli kehkotautiin 38 vuoden iässä.

## Kirjailijana
J. P. Jacobsen kuuluu tanskan kirjallisuuden suuriin nimiin – häntä on verrattu muiden muassa Gustave Flaubertiin ja Thomas de Quinceyyn, ja häntä pidetään impressionismin ja naturalismin edustajana. Jacobsen on vaikuttanut muiden muassa Rainer Maria Rilkeen. Jacobsen tarkastelee ”luonnontieteilijän tarkkuudella” ihmisen sielunelämän kehityskulkuja ja vivahteita. Hänen kielenkäyttönsä on erityisen hiottua ja viimeisteltyä.

## Teoksia
### Tanskaksi
* *Mogens* (1872)
* *Fru Marie Grubbe* (1876)
* *Niels Lyhne* (1880)
* *Pesten i Bergamo* (1881)
* *Mogens og andre Noveller* (1882)
* *Digte* (1886)
* *Skitser og Udkast* (1886)
* *Samlede værker 1–5* (1924–1929)
* *Samlede værker 1–6* (1972–1974)

### Suomeksi
* *Mogens* (1909)
* *Niels Lyhne* (1920)
* *Rouva Marie Grubbe: Sisäkuvia seitsemänneltätoista vuosisadalta* (1922)

## Kirjallisuutta
* 
* 
* 
* 
* 
* 
* 

## Lähteet
* 

## Aiheesta muualla
Boyfriend (yhtye)

**Boyfriend** on vuonna 2011 perustettu eteläkorealainen poikabändi, johon kuuluu kuusi jäsentä. Yhtyeen ensimmäinen studioalbumi, koreankielinen *Janus*, ilmestyi marraskuussa 2012. Sitä ovat seuranneet japaninkieliset *Seventh Mission* (2013) ja *Seventh Color* (2014). Boyfriend lopetti ryhmätoimintansa vuonna 2019, mutta palasi uudella nimellä BF keväällä 2021.

## Jäsenet
*Donghyun
*Hyunseong
*Jeongmin
*Minwoo
*Youngmin
*Kwangmin

## Diskografia
*Janus (2012)
*Seventh Mission (2013)
*Seventh Color (2014)
*Bouquet (2019)
Punaotsaviuhko

**Punaotsaviuhko** (*Rhipidura rufifrons*) eli aikaisemmalta nimeltään **punaotsamonarkki** on viuhkoihin kuuluva laji. Se on 16 cm pitkä. Sillä on punaruskeaa väriä otsassa ja pyrstön tyvessä, mikä on varsin hyvin näkyvä. Sitä tavataan Australiassa ja sitä esiintyy sademetsissä puiden keskikerroksessa ja metsän aluskerroksessa. Sillä on tapana heiluttaa pyrstöä, jolloin se saa pelotettua hyönteiset liikkeelle. Tämän jälkeen se pystyy pyydystämään ne helpommin.

## Lähteet
China Zun

**China Zun** () on Kiinan pääkaupungin, Pekingin keskustan liikealueella sijaitseva, 528 metriä korkea hotelli- ja toimistorakennus. Sen rakentaminen aloitettiin 2013 ja se valmistui vuonna 2018. China Zun on Pekingin korkein rakennus. China Zunin ovat suunnitelleet arkkitehtitoimistot Kohn Pedersen Fox, Beijing Institute of Architectural Design, CITIC Architectural Design, Arup ja Parsons Brinckerhoff. Kone toimittaa hissejä ja liukuportaita rakennukseen.

## Lähteet

## Aiheesta muualla
Luettelo Norjan ilmavoimien kalustosta

Tämä on **luettelo Norjan ilmavoimien nykyisestä kalustosta**.

## Lentokoneet

## Helikopterit

## Ilmatorjunta

## Aseistus

## Lähteet
Eerikki Viljanen

**Eerikki Viljanen** (s. 21. huhtikuuta 1975 Vihti) on suomalainen keskustalainen poliitikko. Hänet valittiin eduskuntaan vuoden 2015 vaaleissa. Viljasen läpimeno varmistui vasta tarkastuslaskennassa. Ennen eduskuntaan valitsemistaan Viljanen toimi keskustan eduskuntaryhmän maa- ja metsätalouspoliittisena sihteerinä. Hän on ammatiltaan maatalousyrittäjä. Viljanen oli ehdolla vuoden 2019 eduskuntavaaleissa ja jäi varasijalle. Viljanen on toiminut Maa- ja metsätaloustuottajain Keskusliitto MTK:n valtuuskunnan puheenjohtajana vuodesta 2018. Hän puhuu aktiivisesti kotimaisen ruuantuotannon puolesta. Viljanen valittiin uudelleen eduskuntaan vuonna 2023.

Viljanen ilmoitti asettuvansa ehdolle Maa- ja metsätaloustuottajain Keskusliitto MTK:n puheenjohtajaksi toukokuussa 2025. 

## Näkemykset
### Arvot
Viljanen sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Viljanen ei erotu vahvasti konservatiivina tai liberaalina. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Viljanen on kallellaan kansalliskonservatismiin (TAN). HS:n vaalikoneeseen Viljasen antamissa näkemyksissä korostuu voimakkaimmin mielipiteet koskien maaseudun vahvempaa roolia.

## Lähteet

## Aiheesta muualla
* 
* Eerikki Viljasen kotisivut
Kajaanin Honka

**Kajaanin Honka** on kajaanilainen koripalloseura. Sen miesten edustusjoukkue pelasi kaudella 2014–2015 Kainuu Open -kuntosarjaa voittaen sen. III-divisioonaa ei pohjoisella alueella pelattu kyseisellä kaudella. Vuonna 1981 perustettu seura pelaa otteluitaan muun muassa Kajaanihallissa.

Honka perustettiin 14. toukokuuta 1981. Seuran junioritoiminta aktivoitui kaudella 2005–2006. Kaudella 2014–2015 seurassa pelasi yli 50 junioria, ja Koripalloliitto palkitsi sen kauden päätteeksi aktiivisesta seuratoiminnastaan. Hongalla on miesten ja naisten edustusjoukkueiden lisäksi joukkueet C-pojissa, B-/A-pojissa, C-/B-/A-tytöissä ja yhteinen mini- ja mikroikäluokkien joukkue sekä 4–6-vuotiaiden leikkikoris.

## Lähteet

## Aiheesta muualla
* Seuran kotisivut
Luettelo Raahen julkisista taideteoksista ja muistomerkeistä

**Luettelo Raahen julkisista taideteoksista ja muistomerkeistä** sisältää Raahen pysyvät julkiset taideteokset ja muistomerkit sekä muistolaatat. Raaheen on liitetty Saloisten, Pattijoen ja Vihannin kunnat.

Pormestari Henrik Corte kutsui kuvaintekijä Mikael Baltin Turusta Raaheen valmistamaan uuteen kirkkoon saarnatuolin. Sen ohella Balt teki Raahen kirkkoon myös puuveistokset vuosina 1669–1673. Kirkon tuhouduttua tulipalossa sen tapulissa säilyneet puuveistokset siirrettiin Raahen museoon vuonna 1912.

Raahen patsaista keskeisin ja näkyvin on Pekkatorilla oleva *[[Pietari Brahen patsaat|Pehr Brahen patsas]]* (1888). Kaupungissa ovat myös muun muassa Rodin-vaikutteinen Johannes Haapasalon *[[Puolustaja (veistos)|Puolustaja]]* vuodelta 1908, Ensio Seppäsen *Lähtö* (1973), Kari Juvan *[[Tuulta purjeisiin (veistos)|Tuulta purjeisiin]]* (1982) ja Matti Peltokankaan Urho Kekkosen muistomerkki (2008).

## Julkiset taideteokset, muistomerkit ja muistolaatat

Tässä luettelossa ei mainita erikseen Raahen Kari Juvan veistospuiston teoksia. Puisto perustettiin Raatihuoneenpuistoon kesällä 2008. Siellä on 19 Kari Juvan veistosta. 

Raahen Pattijoella on myös Matti Lepistön veistospuisto.

 Tässä luettelossa on 31 kohdetta.

## Lähteet

## Aiheesta muualla

* Muistomerkit ja patsaat; Raahenmatkailuoppaat.fi
Takeo Miki

**Takeo Miki** (1907–1988) oli japanilainen poliitikko. Hän oli Japanin ulkoministeri 1966–1968, pääministeri 1974–1976 ja liberaalidemokraattisen puolueen puheenjohtaja 1974–1976.

## Lähteet
Luettelo vaalikauden 2015–2019 kansanedustajista

**Vaalikauden 2015–2019 kansanedustajat** valittiin eduskuntavaaleissa 19. huhtikuuta 2015. Eduskunnassa on 200 kansanedustajaa.

## Voimasuhteet

## Kansanedustajat

## Muutokset kokoonpanossa

## Loikkaukset ja erottamiset

## Lähteet
* http://tulospalvelu.vaalit.fi/E-2015/fi/lasktila.html

### Viitteet
Osvaldo Golijov: The Dreams and Prayers of Isaac the Blind

**Osvaldo Golijov: The Dreams and Prayers of Isaac the Blind** on yhdysvaltalaisen jousikvartetti Kronos Quartetin ja David Krakauerin albumi, joka julkaistiin vuonna 1996 levymerkillä Nonesuch Records. Levy sisältää argentiinalaisen Osvaldo Golijov sävellyksiä.

## Kappaleet
Kappaleet säveltänyt Osvaldo Golijov.
#  
#  
#  
#  
#  

## Kokoonpano
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello
* David Krakauer – klarinetti, bassoklarinetti, basettitorvi

## Arviot
* Allmusic: 

## Aiheesta muualla
* ''Osvaldo Golijov: The Dreams and Prayers of Isaac the Blind'' discogs.com -sivustolla

## Lähteet
Tan Dun: Ghost Opera

**Tan Dun: Ghost Opera** on yhdysvaltalaisen jousikvartetti Kronos Quartetin ja kiinalaisen Wu Manin albumi, joka julkaistiin vuonna 1997 levymerkillä Nonesuch Records. Levy sisältää kiinalaisen Tan Dun sävellyksiä.

## Kappaleet
Kappaleet säveltänyt Tan Dun.
#  
#  
#  
#  
#  

## Kokoonpano
* David Harrington – viulu, vesikulho, gongi, laulu, yksikielinen luuttu, symbaali, kivet
* John Sherba – viulu, paperi vihellys, laulu, symbaali, kivet, yksikielinen luuttu, vesikulho, gongi 
* Hank Dutt – alttoviulu, vesikulho, gongi, symbaali, laulu, kivet
* Joan Jeanrenaud – sello, laulu, vesikulho, gongi 
* Wu Man – laulu (sopraano), pipa, gongi, tibetan bells, paperi

## Arviot
* Allmusic: 

## Aiheesta muualla
* ''Tan Dun: Ghost Opera'' discogs.com -sivustolla

## Lähteet
Early Music (Lachrymæ Antiquæ)

**Early Music (Lachrymæ Antiquæ)** on yhdysvaltalaisen jousikvartetti Kronos Quartetin albumi, joka julkaistiin vuonna 1997 levymerkillä Nonesuch Records. 

## Kappaleet

#  
#  
#  
#  
#  
#  
#  
#  
#  
# 
#  
#  
#  
#  
# 
#  
#  
#  
#  
# 
# 

## Kokoonpano
* David Harrington – viulu
* John Sherba – viulu
* Hank Dutt – alttoviulu
* Joan Jeanrenaud – sello
* Marja Mutru – harmoni (kappaleet "Kyrie I", Kyrie II" ja "Kyrie III")
* David Lamb – säkkipilli (kappale "Långdans efter Byfåns Mats")
* Wu Man – ruan (kappale "Lachrymæ Antiquæ")
* Olov Johansson – avainviulu (kappale "Brudmarsch från Östa")
* Judith Sherman – rumpu (kappale "Synchrony No. 2")
* Huun-Huur-Tu (kappale "Uleg-Khem):
** Kaigal–ool Khovalyg – laulu, igil
** Anatoly Kuular – laulu, bysaanchi
** Kongar-ol Ondar – laulu, doshpuluur

## Arviot
* Allmusic: 

## Aiheesta muualla
* ''Early Music (Lachrymæ Antiquæ)'' discogs.com -sivustolla

## Lähteet
Petri Hakonen

**Petri Hakonen** (s. 24. huhtikuuta 1990) on suomalainen salibandyn pelaaja. Hakonen edustaa suomisarjassa pelaavaa Kokkolan Nibacosta. Aikaisemmin hän on pelannut salibandyliigassa ja saavuttanut SPV:n riveissä kaksi Suomen mestaruutta (2013, 2015) ja Champions Cupin hopean (2013).

Hakonen on edustanut pääsarjaurallaan myös Jyväskylän Happeeta, Tampereen Classicia ja Sveitsin liigan Alligator Malansia. Hän on pelannut Suomen salibandymaajoukkueessa 20 ottelua, joissa hän on tehnyt tehot 5+5=10.

## Lähteet

## Aiheesta muualla
* Kansainvälisen salibandyliiton pelaajakortti
Moondog and His Friends

**Moondog and His Friends** on yhdysvaltalaisen Moondogin albumi, joka julkaistiin vuonna 1953 levymerkillä Epic.

## Kappaleet
Kaikki kappaleet säveltänyt Louis Hardin ellei toisin mainita.
#### A-puoli
# Dragon´s Teeth – Voices of Spring
# Oasis 
# Tree Frog – Be a Hobo
# Instrumental Round – Double Bass Duo – Why Spend the Dark Night with You?
# Theme and Variations – Rim Shot

#### B-puoli
#  Suite No. 1
## First Movement
## Second Movement
## Third Movement
# Suite No. 2
## First Movement
## Second Movement
## Third Movement

### 2006 uudelleenjulkaisun bonuskappaleet
# Sun Collector in 7/8 Säv.Stefan Lakatos 
# Logrundr XVIII  
# Fleur de Lis 

## Kokoonpano
* Moondog
* Suzuko
* Stefan Lakatos – trimba (kappale "Sun Collector in 7/8")
* Paul Jordan – urut (kappale "Logrundr XVIII"
* Xenia Narati – harppu (kappale "Fleur De Lis")
 
## Aiheesta muualla
* ''Moondog and His Friends'' discogs.com -sivustolla
Pähkinäpeippo

**Pähkinäpeippo** (*Chloridops kona*) oli peippojen heimoon kuulunut varpuslintu.

Pähkinäpeippoa tavattiin Havaijisaariin kuuluvalla Lanain saarella. Siitä ei ole tehty havaintoja vuoden 1894 jälkeen, ja laji on kuollut sukupuuttoon. Metsien hakkuu oli todennäköisesti tärkein syy sen häviämiseen.

## Lähteet
Freaks and Geeks

**Freaks and Geeks** on  yhdysvaltalainen nuortensarja, joka on ajankuvaus 1980-luvun high schoolista. Sarjan on luonut Paul Feig ja sitä tehtiin yhden kauden eli 18 jakson verran. Monista sarjan nuorista näyttelijöistä on tullut myöhemmin menestyneitä televisio- ja elokuvanäyttelijöitä.

*Freaks and Geeks* esitettiin ensimmäisen kerran NBC-kanavalla vuosina 1999–2000. Suomessa sarjaa on esittänyt MTV3 ja Nelonen.

## Rooleissa
### Weirin perhe

### ”Friikit”

### ”Nörtit”

### Koulun muut oppilaat

### Koulun henkilökunta

## Juoni
Sarjan päähenkilöt ovat Weirin sisarukset Lindsay ja Sam. Isosisko Lindsay (Linda Cardellini) on kiltti tyttö, joka alkaa isoäitinsä kuoltua pitää elämäänsä tarkoituksettomana. Hän päätyy ystävystymään koulun vetelehtijöiden eli friikkien kanssa. Pikkuveli Sam (John Francis Daley) on puolestaan muiden nörttien seurassa viihtyvä epäsuosittu poika, joka yrittää selviytyä kiusaajastaan.

## Vastaanotto
Sarja oli kaksi kertaa ehdolla ja voitti kerran Primetime Emmy -palkinnon. Sarja voitti Emmy-palkinnon parhaan komediasarjan roolituksesta vuonna 2000.

## Lähteet

## Aiheesta muualla
Havanepeippo

**Havanepeippo** (*Ciridops anna*) oli peippojen heimoon kuulunut varpuslintu. Tieteellisen nimen linnulle antoi havaijilainen ornitologi ja lyhytaikaisen Havaijin tasavallan presidentti Sanford Ballard Dole. Linnun havaijinkielinen nimi on **‘ula-‘ai-hāwane** ().

Havanepeippoa tavattiin Havaijin saarella. Laji tunnetaan vain viidestä näytteestä, joista viimeinen kerättiin vuonna 1892. Sen häviämisen syitä olivat todennäköisesti metsien hakkuu ja lintumalaria.

## Lähteet
Klaus Elovaara

**Klaus Elovaara** (s. 1947 Helsinki) on suomalainen omakustannekirjailija, joka on toiminut myös politiikassa. Varsinaiselta ammatiltaan hän on keittiömestari. Vuoden 2007 eduskuntavaaleissa Elovaara oli perussuomalaisten ehdokkaana, ja sai 126 ääntä, mutta hänet erotettiin puolueesta vuonna 2011. Elovaara on islaminvastaisen Finnish Defence Leaguen sekä Suomen Sisun aktiivi. Hän käytti sosiaalisessa mediassa belgialaisen uusnatsijohtajan mukaan ottamaansa nimimerkkiä "Leon Degrelle". Elovaara oli yksi suomalaisista, joille Anders Behring Breivik lähetti manifestinsa.

Elovaaran tytär on tamperelainen poliitikko, entinen kansanedustaja Tiina Elovaara.

## Teokset
**Eisenreich: Jännitysromaani Berliinistä* (2002)
**Sinisilmäinen somali* (2003)
**Kohtalona Berliini* (2004)
**Eisenreich: Rautavaltio (2004)*
**Väärää rahaa* (2005)
**Kovaa pokeria* (2006)
**Tsaarin kultajuna* (2007)
**Rautaristi* (2008)

## Lähteet
Leonor Andrade

**Leonor Andrade** (s. 13. syyskuuta 1994 Barreiro, Portugali) on portugalilainen laulaja ja näyttelijä. Hän edusti Portugalia vuoden 2015 Eurovision laulukilpailussa kappaleella "Há um mar que nos separa".

## Ura
Vuonna 2014 Andrade osallistui portugalilaiseen *The Voice Portugal* -kykykilpailuun. Tämän jälkeen hän näytteli telenovelassa *Água de Mar*.

19. helmikuuta 2015 ilmoitettiin, että Andrade on mukana Portugalin euroviisukarsintana toimivassa Festival da Canção -kilpailussa. Hän voitti kilpailun 7. maaliskuuta ja edusti näin Portugalia, mutta jäi semifinaalin 14. sijalle eikä päässyt finaaliin.

Andrade loi neljä euroviisukappalen versioita: espanjankielinen ("La mar que nos separa"), englanninkielinen ("My Own Beat (If There Are Oceans In Between Us)"), akustinen ja karaoke.

13. toukokuuta 2016 hän julkaisi hänen ensimmäinen albumi, *Setembro*.

## Lähteet
What Maisie Knew

**What Maisie Knew** on vuonna 2013 ensi-iltansa saanut Scott McGeheen ja David Siegelin ohjaama yhdysvaltalainen draamaelokuva. Sen ensi-ilta oli Toronton elokuvafestivaaleilla 7. syyskuuta 2012. Teatterilevitykseen se tuli 3. toukokuuta 2013. Suomalaisessa televisioesityksessä elokuvan nimi on *Mitä Maisie tiesi*. Elokuva on nykyajan New Yorkiin sijoittuva sovitus Henry Jamesin vuoden 1897 romaanista.

*What Maisie Knew* ei menestynyt kaupallisesti, mutta oli arvostelumenestys.

## Juoni

Maisie on kuusivuotias tyttö, joka joutuu suunnistamaan vanhempiensa katkeran huoltajuuskiistan kaaoksessa. Ikääntynyt rokkitähtiäiti (Julianne Moore) ja taidekauppiasisä (Steve Coogan) ovat liian kiinnostuneita itsestään huomatakseen oman kyvyttömyytensä vanhempina. Kun molemmat löytävät rinnalleen uudet sopimattomat heilat, kasvavat eroriidan panokset entisestään. Maisien sukkulointi kahden kodin välillä saa yhä sydämettömämpiä piirteitä.

## Näyttelijät

## Lähteet

## Aiheesta muualla
*
Reissertin indolisynteesi

**Reissertin indolisynteesi** on indolin tai indolijohdannaisten valmistamiseen käytetty reaktio, jossa o-nitrotolueeni tai sen johdannainen reagoi dietyylioksalaatin kanssa emäksisissä olosuhteissa. Reaktio on saanut nimensä kehittäjänsä Arnold Reissertin mukaan. Reissert raportoi reaktion vuonna 1897.

## Reagenssit ja mekanismi
Reissertin indolisynteesissä lähtöaineena voidaan käyttää joko o-nitrotolueenia tai eri tavoin substituoituja o-nitrotolueenin johdannaisia. Vahva emäs, kuten natriumetoksidi, poistaa nitroryhmän viereiseltä metyyliryhmältä protonin ja muodostuvaa anionia stabiloi varauksen delokalisoituminen. Muodostuva anioni on nukleofiilinen ja reagoi elektrofiilisen dietyylioksalaatin kanssa muodostaen etyyli-o-nitrofenyylipyruvaattijohdannaisen. Muodostuvan tuotteen nitroryhmä voidaan pelkistää happamissa olosuhteissa sinkin avulla tai vedyttämällä platina katalyytin avulla. Seuraavassa vaiheessa nukleofiilinen aminoryhmä reagoi aminofenolipalorypälehapon elektrofiilisen ketoniryhmän kanssa muodostaen enamiinin ja muodostuu aromaattinen indolijohdannainen. Muodostuva etyyli-indoli-2-karboksylaattiesteri voidaan hydrolysoida ja dekarboksyloida indoliksi emäksisissä oloissa kuumentamalla.
:

Leimgruber–Batcho-indolisynteesi muistuttaa mekanismiltaan Reissertin indolisynteesiä.

## Lähteet
Georg Brandes

**Georg Morris Cohen Brandes** (4. helmikuuta 1842 Kööpenhamina – 19. helmikuuta 1927 Kööpenhamina) oli tanskalainen kirjallisuusarvostelija, tutkija ja kirjailija, joka oli 1870–1880-luvulla pohjoismaisen kirjallisen elämän merkittävin auktoriteetti.

Juutalaistaustainen Brandes opiskeli estetiikkaa Kööpenhaminan yliopistossa ja väitteli tohtoriksi vuonna 1870 tutkielmalla *Den franske æsthetik i vore dage: En afhandling om H. Taine*. Vuodesta 1871 alkaen hän luennoi yliopistossa 19. vuosisadan kirjallisuuden päävirtauksista. Vaikutusvaltaiset luennot julkaistiin kuutena niteenä (1872–90), ja Brandes esitti niissä kirjallis-filosofien ohjelmansa: kirjallisuuden on tarkasteltava yhteiskunnallisia ongelmia ja edistettävä vapauspaatosta ja vallankumoushenkeä. Luennot saivat jopa raivostuneen vastaanoton, eikä Brandes saanut yliopistosta professuuria. Hänestä tuli kuitenkin älymystön keskushahmo; hänen ympärilleen ryhmittyivät muiden muassa J. P. Jacobsen, Henrik Ibsen, Bjørnstjerne Bjørnson ja August Strindberg. Suomeen hänen vaikutuksensa saapui Minna Canthin välityksellä.

1890-luvulta alkaen Brandes alkoi jäädä syrjään, sillä symbolistien sukupolvi torjui hänen aatteensa yhtä lailla kuin hän torjui symbolismin. Hän alkoi kehittyä kohti individualistista askeettisuutta ja laati innoittuneita elämäkertoja poikkeusyksilöistä, kuten William Shakespearesta, J. W. von Goethesta, Jeesuksesta ja Michelangelosta.

Brandesin veli oli Edvard Brandes.
__NOTOC__
## Teoksia
### Tanskaksi

* * Om Dualismen i vor nyeste Filosofi* (1866)
* *Æstetiske Studier* (1868)
* *Den franske Æsthetik i vore Dage* (1870)
* *Kritiker og Portraiter* (1870)
* *”Det uendeligt Smaa” og ”Det uendeligt Store” i Poesien* (1870)
* *Hovedstrømninger i det 19de Aarhundredes Litteratur 1–6* (1872–1890)
* *Forklaring og forsvar: En antikritik* (1872)
* *Søren Kierkegaard* (1877)
* *Danske Digtere: Charakterbilleder* (1877)
* *Ferdinand Lassalle: En kritisk fremstilling* (1877)
* *Indtryk fra Polen* (1877)
* *Esaias Tegnér: En litteraturpsykologisk studie* (1878)
* *Benjamin Disraëli* (1878)
* *Det moderne Gjennembruds Mænd: En række portræter* (1883)
* *Mennesker og værker i nyere europaeisk literatur* (1883)

* *Ludvig Holberg: Et festskrift* (1884)
* *Berlin som tysk Rigshovedstad: Erindringer fra et femaarigt Ophold* (1885)
* *Indtryk fra Rusland* (1888)
* *Aristokratisk Radikalisme* (1889)
* *Essays* (1889)
* *Henrik Ibsen* (1899)
* *Samlede Skrifter 1–18* (1899–1910)
* *Anatole France* (1905)
* *Levned I–III* (1905–08)
* *Wolfgang Goethe* (1914)
* *François de Voltaire* (1916–17)
* *Gaius Julius Cæsar* (1918)
* *Michelangelo* (1921)
* *Verdenskrigen* (1915)
* *Sagnet om Jesus* (1925)

### Suomeksi
* *Päävirtauksia 19:nen vuosisadan kirjallisuudessa: syyslukukautena 1871 Köpenhaminan yliopistossa pitämiä luentoja. Siirtolaiskirjallisuus 1* (1887)
* *Ferdinand Lassalle* (1909)
* *Cajus Julius Caesar 1–2* (1922)
* *Jeesus-taru* (1929)

## Lähteet

## Kirjallisuutta

* 
*
Aimo Mikkola

**Aimo Kustaa Mikkola** (31. lokakuuta 1917 Temmes – 7. syyskuuta 2010 Helsinki) oli suomalainen geologi ja Teknillisen korkeakoulun taloudellisen geologian professori 1958–1980. Sitä ennen hän oli Outokumpu Oyj:n Vihannin kaivoksen geologisen osaston johtaja 1954–1958. Hän tutki taloudellista geologiaa, vuorityötä ja malmivarojen arviointimentelmiä.

## Lähteet
Kirmo Mikkola

**Kirmo Ilmari Mikkola** (23. toukokuuta 1934 – 5. toukokuuta 1986) oli suomalainen arkkitehti. Hän oli tekniikan tohtori ja vuosina 1974–1978 taiteilijaprofessori. Hänen suunnittelutöitään ovat muun muassa Hyrylän seurakuntakeskus (1967, Juhani Pallasmaan kanssa), Veikkolan työklinikka (1969, Paavo Perkkiön kanssa) ja asemakaavoja esimerkiksi Helsinkiin ja Järvenpäähän. Hän julkaisi tutkielmia ja toimi myös näyttelyarkkitehtina. Hän oli Arkkitehti-lehden päätoimittaja 1967–1968. Hänen esseitään on julkaistu postuumisti nimellä *Arkkitehtuurilinjoja*. Teoksessa on lisäksi muuta aineistoa, esimerkiksi Mikkolan kuvataidetta, bibliografia ja keskeisten rakennusten esittely.

Mikkolan toteutuneiden suunnittelutöiden määrä on melko pieni, mutta hän vaikutti paljon kirjoittamalla ja osallistumalla keskusteluun arkkitehtuurin asemasta ja historiasta. Mikkola yhdisti arkkitehtuurin osaksi laajempaa kulttuurikenttää, ja vietti paljon aikaa taiteilijapiireissä. Hän kuului 1960-luvulla nuorten suunnittelijoiden sukupolveen. Hän suhtautui kriittisesti Alvar Aallon suunnittelutyöhön ja haki vaikutteita eurooppalaisesta arkkitehtuurista, esikuvinaan muun muassa Le Corbusier ja Mies van der Rohe.

Mikkola oli kokeellinen ja näkemyksellinen arkkitehti, jonka merkittävimpiä toteutuneita töitä ovat taiteilijoille suunnitellut ateljeetalot Järvenpäässä (Ateljeerivi, 1967) ja Helsingissä (Oulunkylän ateljeetalo, 1976).

Mikkolan isä oli professori Eino Mikkola ja veli Luontoillan toimittaja Kauri Mikkola.

## Teokset
* *Taide vai yhteiskunta*, Kirmo Mikkola ym. Tammi, 1971.
* *Genius loci : Otto-I. Meurmanin 90-vuotisjuhlakirja 4.6.1980*, julk.: Suomen arkkitehtiliitto, toim.: Kirmo Mikkola. Rakennuskirja, 1980 
* *Architecture in Finland in the 20th century*, Finnish-American Cultural Institute, 1981
* *Eliel Saarinen aikansa kaupunkisuunnittelunäkemysten tulkkina : Suomen aika*, Teknillinen korkeakoulu, 1984. 
* *Aalto*, Gummerus, 1985. , 3. p. nimellä *Alvar Aalto*, Gummerus, 2006 
* *Arkkitehtuurilinjoja, Kirmo Mikkolan kirjoituksia*, toim. Jorma Mukala, Rakennustieto, 2009 

## Lähteet
Neiafu

**Neiafu** on Tongan toiseksi suurin kaupunki. Kaupungissa on 3&nbsp;845 asukasta (2021). Kaupunki sijaitsee Vavaʻun saariston pääsaarella Tongan pohjoisosissa, hieman reilut 240 km Tongatapusta pohjoiseen. Neiafu on Vavaʻun saariston hallinnollinen keskus ja siellä sijaitsee valtion virastoja, pankkeja, kouluja, poliisiasema ja sairaala. Se on myös tärkeä turismin keskus, jossa voi mm. katsella valaita. Lisäksi kaupungissa on ‘Ene‘ion kasvitieteellinen puutarha.

Kaupungissa toimi 1800-luvun lopulla Saksan keisarillisen laivaston käyttämä hiilen täydennyssatama, joka perustettiin Saksan ja Tongan välisellä sopimuksella. Saksalaiset joutuivat kuitenkin väistymään Yhdistyneen kuningaskunnan tieltä vuonna 1900, kun Tongasta tuli protektoraatti.

## Lähteet

* 

### Viitteet
Martti Mikkola

**Martti Juhani Mikkola** (6. syyskuuta 1936 Oulainen – 30. joulukuuta 2024 Helsinki) oli suomalainen tekniikan tutkija ja Teknillisen korkeakoulun rakenteiden mekaniikan professori vuodesta 1971. Hän oli Suomen Akatemian tutkijaprofessori 1977–1980. Mikkola tutki rakenteiden lujuuslaskelma- ja mitoitusmenetelmiä.

## Lähteet
Sakari Mikkola

**Sakari Mikkola** (28. heinäkuuta 1923 Suodenniemi – 25. tammikuuta 2009 Espoo) oli suomalainen yritysjohtaja, koulutukseltaan insinööri. 

Mikkolan vanhemmat olivat maanviljelijä Uuno Maurits Mikkola ja Elli Maria Pälä ja puoliso vuodesta 1952 talousopettaja Pirkko Annikki Nousiainen. Mikkola valmistui insinööriksi Tampereen teknillisestä opistosta 1947. Hän oli Tampereen Pellava- ja Rautateollisuus Oy:n rationalisointi-insinööri 1948–1950, Oy Rastor Ab:n rationalisointi-insinööri 1950–1952 ja Keskolla paitatehtaan isännöitsijä Lahdessa 1952–1957, tuotantolaitosten apulaisjohtaja 1957–1958, tuotantolaitosten johtaja 1958–1960, elintarvikeryhmän johtaja 1960–1967, talousjohtaja 1967–1969, varapääjohtaja 1969–1980, pääjohtaja 1980–1983 ja johtokunnan jäsen 1960–1983. Mikkolalla oli myös useita liike-elämän ja muita luottamustehtäviä. Hänelle myönnettiin kauppaneuvoksen arvonimi 1973 ja vuorineuvoksen arvonimi 1980. Sotilasarvoltaan Mikkola oli reservin majuri. Taiteilija Martti Könönen maalasi hänen muotokuvansa 1982.

## Lähteet
Jääpallo (urheiluväline)

**Jääpallo** on jääpallossa käytettävä pallo, jota on tarkoituksena saada maaliin voittaakseen ottelun. Ensimmäiset jääpallot valmistettiin korkista, mutta nykyisin pallot täytyy valmistaa muovista tai muusta hyväksytystä aineesta. Nykyisen jääpallon pinta on rosoinen. Nykyisin jääpalloja valmistaa muun muassa Jofa.

Väriltään jääpallo täytyy olla näkyvä, joten yleensä se on oranssi. Venäjällä jääpallot ovat kuitenkin yleensä violetteja. Puolentoista metrin korkeudesta pudotettuna hyväksytyn jääpallon täytyy pompata vähintään 15 ja enintään 30 senttimetriä. Pallo on halkaisijaltaan 63 millimetriä ja se painaa 60-65 grammaa. 

## Lähteet
Kévin Estre

**Kévin Estre** (s. 28. lokakuuta 1988 Lyon, Ranska) on ranskalainen moottoriurheilija. Hän on kilpaillut urallaan eri GT -sarjoissa ja kestävyysluokan kilpailuissa.

## Ura

Estre aloitti uransa Karting-sarjoista, voittaen vuonna 2001 French Cadet Championship -luokan mestaruuden. Vuonna 2004 hän voitti European ICA Championship -luokan mestaruuden. Vuonna 2006 Estre aloitti kilpauransa Formula Renault Campus France -sarjassa eli nykyisessä Ranskan Formula 4 -sarjassa, voittaen heti debyyttikaudellaan sarjan mestaruuden ja saavuttaen kuusi voittoa, viisi paalupaikkaa ja 12 palkintosijaa. Vuonna 2007 Ranskan Formula Renault -sarjassa hän sai 45 pistettä ja sijoittui sarjan yhdeksänneksi. 

Vuonna 2008 Estre siirtyi koppiautoihin ja kilpaili Ranskan Porsche Carrera Cup -sarjassa, voittaen yhden kilpailun ja sijoittuen sarjan viidenneksi. Seuraavana vuonna hän jatkoi sarjassa, voittaen viisi kilpailua ja sijoittuen sarjan neljänneksi. Vuonna 2010 hän saavutti viisi voittoa, seitsemän paalupaikkaa ja 12 palkintosijaa, sijoittuen sarjan toiseksi. Samana vuonna hän ajoi FIA GT3 ja ADAC GT Masters -sarjoja. Vuonna 2011 Estre onnistui voittamaan Ranskan Porsche Carrera Cupin mestaruuden, voittaen kauden aikana kymmenen kilpailua. Samana vuonna hän kilpaili Porsche Supercup -sarjassa, voittaen yhden kilpailun ja sijoittuen sarjan seitsemänneksi. Hän ajoi myös kaksi kilpailua Saksan Porsche Carrera Cup -sarjassa. Vuonna 2012 Estre jatkoi Porsche Supercupissa, saavuttaen yhden voiton ja neljä palkintosijaa ja sijoittuen sarjan toiseksi. Samana vuonna hän sijoittui Saksan Porsche Carrera Cup -sarjan neljänneksi. Hän kilpaili tuolloin myös International GT Open, American Le Mans Series ja Rolex Sports Car Series -sarjoissa. 

Vuonna 2013 Estre voitti Saksan Porsche Carrera Cup -sarjan mestaruuden, saavuttaen kahdeksan voittoa, seitsemän paalupaikkaa ja 11 palkintosijaa. Lisäksi hän ajoi Porsche Supercup, FFSA GT Championship ja FIA GT Series -sarjoissa. Hän osallistui myös Dubain 24 tunnin ajoon. Vuonna 2014 Estre kilpaili United SportsCar Championship -sarjassa kahdeksan kilpailua, samoin kuin Blancpain Endurance Series, ADAC GT Masters, Blancpain Sprint Series -sarjoissa. Samana vuonna hän osallistui Nürburgringin 24 tunnin ajoon. Vuonna 2015 Estre osallistui ensimmäisen kerran Le Mansin 24 tunnin ajoon.

## Le Mansin 24 tunnin ajon tulokset

## Lähteet
Luettelo Itävallan maavoimien kalustosta

Tämä on **luettelo Itävallan maavoimien nykyisestä kalustosta**.

## Panssaroidut ajoneuvot

## Kenttätykistö

## Panssarintorjunta-aseet

## Lähteet
Jääkiekon B-sarjan maailmanmestaruuskilpailut 1996

**[[Jääkiekon B-sarjan maailmanmestaruuskilpailut]] 1996** pelattiin Alankomaiden Eindhovenissa 10. - 20. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. 

## Tulokset

## Katso myös
* Jääkiekon maailmanmestaruuskilpailut 1996
* Jääkiekon C-sarjan maailmanmestaruuskilpailut 1996
* Jääkiekon D-sarjan maailmanmestaruuskilpailut 1996

## Lähteet
* http://hokej.snt.cz/ms/ms1996.html
Chozoviótissan luostari

**Panagía Chozoviótissan luostari** (; myös *Hozoviotissan luostari*) on ortodoksinen luostari Amorgóksen saarella Kreikassa. Se sijaitsee saaren itärannikolla noin kilometri saaren pääkylästä Amorgóksen kylästä itään.

Chozoviótissan luostari on saanut alkunsa 800-luvulla. Perimätiedon mukaan sen ensimmäiset asukkaat tulivat Palestiinasta Jerikon lähellä sijainneesta Khozovan (myös Koziba, Chozeba) luostarista, mistä luostari on saanut nimensä. Toisen legendan mukaan luostari tai alun perin paikalla ollut kappeli rakennettiin sen seurauksena, että saarelle rantautui ikoni, joka oli heitetty mereen Palestiinassa 800-luvulla ikonoklasmin aikana. Joka tapauksessa luostarilla on ilmeisesti ainakin jonkinlainen historiallinen yhteys Palestiinaan. Luostaria laajennettiin huomattavasti 1000-luvulla keisari Aleksios I Komnenoksen käskystä ja siksi sen virallinen perustamis- ja rakentamisvuosi on 1088.

Luostari on rakennettu jyrkkään vuorenrinteeseen noin 300 metrin korkeuteen. Näin se on ollut turvassa muun muassa merirosvoilta. Luostarirakennus edustaa tyyliltään perinteistä kykladista arkkitehtuuria. Nykyisin se on maalattu tyypillisen valkoiseksi, mutta aiemmin se on ollut tarkoituksella huomaamattomampi. Rakennus on noin 40 metriä leveä ja siinä on kahdeksan kerrosta. Sisältä luostari on pienten huoneiden ja kapeiden portaikkojen muodostama ”labyrintti”. Luostarin aarteisiin kuuluu useita vanhoja ikoneita ja käsikirjoituksia.

Valsamítiksen Pyhän Georgioksen luostari kuuluu Chozoviótissan luostarin alaisuuteen.

## Lähteet

## Aiheesta muualla
Chrysoskalítissan luostari

**Panagía (Neitsyt Maria) Chrysoskalítissan luostari** () on ortodoksinen luostari Kreetan saarella Kreikassa. Se sijaitsee saaren lounaisrannikolla Váthin kylän lähellä Inachórissa Kíssamoksen kunnassa noin 72 kilometriä lounaaseen Chaniásta.

Chrysoskalítissan luostari on perustettu vuonna 1637. Se oli alun perin munkkiluostari ja muutettiin nunnaluostariksi vuonna 1940. Nykyisin se on jälleen munkkiluostari. Luostari on omistettu Neitsyt Marian kuolonuneen nukkumiselle ja Pyhälle Kolminaisuudelle. Vuoden 2011 väestönlaskennassa luostarissa oli 66 asukasta.

Luostari on rakennettu 35 metriä korkealle kukkulalle, josta on hyvä näkymä merelle. Luostarin nimi tarkoittaa ”Kultaisen portaan Neitsyt Mariaa”. Kerrotaan, että yksi luostarille nousevasta 98 portaasta olisi ollut aiemmin kultainen, ja että vain ne, jotka todella uskovat, voivat edelleen nähdä sen. Yhden version mukaan kultainen porras olisi myyty turkkilaisvallan aikana luostarin taloudellisten ongelmien vuoksi. Toisen version mukaan nimi olisi peräisin siitä, että turkkilaisvallan aikana luostarin kulta-esineet kätkettiin yhden portaan alle.

## Lähteet

## Aiheesta muualla
Jääkiekon D-sarjan maailmanmestaruuskilpailut 1996

**[[Jääkiekon D-sarjan maailmanmestaruuskilpailut]] 1996** pelattiin Liettuan Kaunasissa ja Elektrėnaissa 25.–31. maaliskuuta. Joukkueita oli mukana kahdeksan, ja ne pelasivat kertaalleen jokainen jokaista vastaan.

## Karsinnat
### Oseanian lohko (Sydney, Australia)

### Välimeren lohko (Metulla, Israel)

*+ luovutus*

## Turnaus
### Alkulohkot
#### Lohko A

#### Lohko B

*+ Luovutus*

### Alempi jatkosarja, sijat 5.–8.

### Ylempi jatkosarja, sijat 1.–4.

## Lopputulokset

## Katso myös
* Jääkiekon maailmanmestaruuskilpailut vuonna 1996
* Jääkiekon B-sarjan maailmanmestaruuskilpailut vuonna 1996
* Jääkiekon C-sarjan maailmanmestaruuskilpailut vuonna 1996

## Lähteet
* http://hokej.snt.cz/ms/ms1996.html